สวัสดีค่ะคือหนูมีอะไรกับแฟนก่อนเป็นประจำเดือน5วันโดยการหลั่งใน หลังจากนั้ยก็เป็นประจำเดือนประมาณ6วันคือวันที่3-8ส.ค.แต่เป็นน้อย พอมาวันที่12ส.ค.มีอะไรกับแฟนโดยการหลั่งนอก แล้ววันต่อมาก็มีเลือดประจำเดือนออกมาค่ะ ผิดปกติมั้ยคะ หรือจะท้องหรือป่าวคะ
สวัสดีค่ะ หากหลังจากที่มีเพศสัมพันธ์ ได้มีประจำเดือนมาแล้วในวันที่ 3-8 ส.ค. โดยมาในช่วงวันที่ที่ควรจะมา ก็ถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ก่อนหน้านั้นค่ะส่วนการมีเพศสัมพันธ์ในวันที่ 12 ส.ค. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%สำหรับเลือดที่ออกในวันที่ 13 ส.ค. ไม่น่าใช่เลือดที่เกิดจากการตั้งครรภ์ เพราะหากเป็นเลือดล้างหน้าเด็ก ที่เป็นอาการของการตั้งครรภ์ จะออกหลังจากที่มีเพศสัมพันธ์ไปแล้ว 6-12 วันค่ะดังนั้น เลือดที่ออก หากมีปริมาณเล็กน้อย และออกเพียงแค่ 1 วันแล้วหายไป ก็น่าจะเป็นเลือดออกช่วงไข่ตกได้ แต่หากมีปริมาณมาก หรือออกนานเกิน 2 วัน ก็ไม่น่าใช่ และอาจเกิดจากสาเหตุต่างๆ เช่น มีมดลูกอักเสบ การผลิตฮอร์โมนของรังไข่ผิดปกติ มีเนื้องอกมดลูก เป็นต้น หรือหากมีการใช้ยาฮอร์โมนต่างๆ อยู่ ก็จะเป็นสาเหตุได้ ดังนั้น หากเลือดออกนานเกิน 2 วัน หรือมีเลือดออกมาบ่อยๆ อีก ก็ควรไปพบแพทย์เพื่อตรวจหาสาเหตุค่ะสำหรับเรื่องการตั้งครรภ์ หลังจากที่มีเพศสัมพันธ์ไปแล้วอย่างน้อย 2 สัปดาห์ ก็ให้ตรวจหาการตั้งครรภ์ดูด้วยค่ะ